Baso Biziak Plataforma

Baso Biziak Plataforma Euskal Herriko talde ekologista, kontserbazionista zein agroekologia eta landa eremuko elkarte ezberdinak biltzen dituen plataforma edo erakunde bat da, 2021an sortu zena.  

Plataforma honen helburu nagusia biodibertsitatea eta natura kontserbatzea da eta bere izenak dioen moduan bertako basoen errekuperazio, leheneratze eta kontserbazioan oinarritzen du bere jarduera nagusia, kontserbazio hutsa eta aldi berean beste basogintza eredu bat aldarrikatuz. Baso Biziak Plataforma gaur egungo Euskal Herriko eta batez ere Bizkaiko eta Gipuzkoako basogintza eredua kontrajartzeko eta hari alternatiba bat planteatzeko premiarekin sortu zuten, lurralde horietan bertako basoak apenas geratzen ez direla eta egur esplotaziora bideratutako monolandaketek bi lurralde horien ia erabateko osotasuna hartuta dituztela ikusirik.

Haien ustez Euskal Herriko lurralde askotan ematen den basogintza eredua guztiz jasangaitza da eta pinuen, eukaliptoen eta bestelako zuhaitz exotikoen monolandaketek biodibertsitateari egiten dien kaltea larritzat jotzen dute. Pobretutako ekosistemak izateaz gain (biodibertsitate gutxiko zuhaitz multzoak) haren ustiapenerako teknika intentsiboek ere lurra higatu, bertako emankortasuna pobretu eta eskorrentien bidez errekak eta inguruetako ekosistemak kaltetzen dituztela zalatzen dute eta horri guztiari buelta emateko eta beste sistema berri bat aldarrikatzeko beharrak bultzatuta sortu zen plataforma herritar hau.

 Ekimenak 
Baso Biziak Plataforma osatzen duten elkarteek biodibertsitatea kontserbatzeko helburuarekin ekimen ezberdinak egiten dituzte, hala nola, herriz herri hitzaldiak antolatu bertako baso bizien garrantziaz ohartarazteko, anfibioentzako eta oro har biodibertsitaterako putzuak sortu edo hobetu eta basoa lehenerazteko bidean bertako zuhaitz eta zuhaixka espezie ezberdinak landatu.

Ekosistemak eta basoa leheneratzeko, plataforma osatzen duten kideek lur-zaintza akordioak egiten dituzte lur jabeekin, lagatutako edo erositako lurrak kontserbaziorako izango direla bermatuz.

 Partaideak 
Hainbat eta hainbat elkartek osatzen dute Baso Biziak Plataforma. Gaur egun hauek dira plataformaren parte direnak:

 Erreferentziak 

 Ikus, gainera 
 Basoa
 Lur-zaintza
 Lurgaia Fundazioa

Kategoria:Ingurumenaren aldeko erakundeak
Kategoria:Euskal Herriko erakundeak
Kategoria:Euskal Herriko elkarte ekologistak
Kategoria:Irabazteko asmorik gabeko erakundeak